b"\n_START_ARTICLE_\nCasa Bartolom\xc3\xa9 Guasch\n_START_SECTION_\nDescripci\xc3\xb3\n_START_PARAGRAPH_\nHabitatge unifamiliar de dos cossos i que consta de planta baixa i dos pisos. L'estructura de l'edifici recorda als casals fets pels mestres d'obres. Destaca l'ornamentaci\xc3\xb3 de la fa\xc3\xa7ana, que presenta elements de gust modernista. Aquests se situen en l'emmarcament de les obertures (la zona de la llinda) i estan realitzats a partir de l'estuc, marcant un joc de l\xc3\xadnies ondulants amb decoraci\xc3\xb3 amb esgrafiats i peces de cer\xc3\xa0mica vidriada als extrems inferiors. L'acabament de la fa\xc3\xa7ana, situat sobre una cornisa, presenta una decoraci\xc3\xb3 seguint formes ondulants.\n_START_SECTION_\nHist\xc3\xb2ria\n_START_PARAGRAPH_\nL'edifici rest\xc3\xa0 for\xc3\xa7a temps en des\xc3\xbas essent rehabilitat l'any 1986."